Jyllandsposten, 1841-05-21
Den evangelisk christelige Psalmebog. (Sluttet. See forr. Nr.) 3) Nogle have regnet denne Psalmebog det til en Feil, at Dievelen ei var nævnet i den. - Hvor Smagen dog er ulige! Jeg har aldrig kunne finde Behag i, jevnlig at høre dette onde Væsen nævnes, og jeg har aldrig mærket noget Savn, naar jeg i mit Huus, i min Skole eller i Guds Huus henvendte min Andagt til Gud i Sang, fordi den onde Aand ei var tilstede. Vel veed jeg, at et vist Parti idelig forbinder sit Foredrag, Bønner og Sange med Satan; men da jeg i Daaben og ved min Confirmation har lovet at forsage Dievelen, har jeg ogsaa holdt det for min Pligt, ikke at finde Behag i at høre, eller paa min Tunge at føre hans Navn. Jeg kan, desværre, ved alt for mange Leiligheder alligevel faae hans Paakaldelse at høre; the næsten i ethvert Selskab ihukommes han jo sædvanlig, og man behøver ikke at søge Krohuse eller Markede, desangaaende; thi endog blandt Rollingerne paa Gaden, er han, desværre, jevnlig Staldbroder. Hvor ønskeligt var det derfor ikke, om man eet Sted kunde finde et Asyl for dette onde Væsen; men hvor skal dette vel kunne findes, naar han ved en forbedret Psalmebog skal force res ind i Skoler og Kirker, Dog, der skeer meget i Verden, som især aldrende Folk, finde forunderligt. Saaledes gik det mig, da jeg saae en af de kraftigste Matros Eder indført i en vis ny Læsebog. Hvortil de nytter kan jeg ikke begribe, og jeg veed heller ikke, hvorledes jeg vilde tee mig, naar saadanne Eder bleve oplæste i Skolen. Maaskee omtrent som da en lille Dreng læste i de ældre Udgaver af den gamle almindelige Abc det Sted i Morgen, eller Aftenbønnerne, hvor Orden, Satan skal Jntet formaae imod mig, forekom; thi da han vedblev længe med høi Røst at gjentage de to første Ord, der vistnok vare ham bekjendte hjemme fra, og derfor vel ogsaa klingede godt for hans Øren, gik jeg hen til ham og bad ham læse længere frem. Jeg har derfor ogsaa anseet det for rigtigt, at disse Ord ere blevne udeladte i de senere Udgaver af hiin Abe; thi i Skolen behøves det vist ikke at skaffBørnene Øvelse i at udsige saadanne Talemaader. Som et Exempel paa en modsat Mening om Dievelens Navn i Psalmer, maa jeg endnu tilføie en Yttring af en Pige, der tjente mig for nogle Aar siden. Hun kunde læse ret godt i Psalmebogen og fandt ogsaa Behag i at synge Psalmer, men var iøvrigt meget uoplyst. Da jeg derfor en Aften sang en af de ældre Psalmer, i hvilken Satans Navn forekom næsten i hvert Vers, sagde hun, da Psalmen var til Ende"Det var dog en slem Psalme, den kunde jeg ikke lide at høre. Jesu Ord randt mig da i Tanker: "at det er aabenbaret for de Eenfoldige, hvad der er skjult forde Vise. Paulus beklagede i sin Tid, at denne Verdens Gud har forblindet de Vantroendes Sind. Gid han ikke i vor Tid skulde forblinde de Troendes! 4) Den ev chr. Psalmebog mangler passende Psalmer i flere Anliggender. - Dette kan vel ikke nægtes, endskjøndt den har Psalmer i flere Anledninger end de ældre Psalmebøger have havt, og et lidet Tillæg kunde ogsaa afhjælpe denne Mangel. Denne er iøvrigt ikke saa stor, som Nogle have yttret. Thi t. Ex. da en Præst engang spurgte i Aviserne: hvor han skulde finde Pintsepsalmer, burde han have havt til Svar: Er Du en Lærer i Jsral, og veed ikke det?" Bogen nævner heller ikke Jule= eller Paaske Psalmer; men en Præst veed dog, hvorfor disse Fester holdes; og ved at betænke dette, blev de passende Psalmer nok at finde. Jøvrigt vil det vistnok være umuligt at faae en Psalmebog, hvori der fandtes passende Psalmer til ethver Theema, især om en Præst fik isinde, som den gamle Landsbypræst skrev i sin bekjendte Svarskrivelse, – at præke om Vexeldrift og Handels planter. 5) Og endelig maa jeg endnu anføre en Anke, jeg fandt fremført i dansk Folkeblad Nr. 56,57 for d. A. (hvor den ev. chr. Psalmebog ellers var taget noget i Forsvar, den nemlig, at den var Aarsag i, at Huusandagten var taget af. Dette er ingenlunde saaledes; thi flere ældre Bønder have forsikkret, at de yndede denne Psalmebog bedre end den Ældre, Kingos. Det anførte Onde har deri mod andre Aarsager, som her ikke er Stedet til vidtløftig at omtale. Jeg vil derfor blot bemærke, at Lyst til at ligne de mere Fornemme, og den lange Tid mange af de nuværende Huusfædre i Krigens Tid vare Soldater, ikke have bidraget Lidet til, at Huusandagten i Almuesstanden nu forsømmes mere end forhen.